229 Merces

Fidelis dominus fideliter seruienti mercedem reddit iuxta opera sua, Sap. 10[:17]: Reddet Dominus *mercedem laborum* sanctorum *suorum*. Chrisostomus, Homilia 13, in *Imperfecto,* sic est homo, qui propter hominem facit bonum sicut mercenarius malus, qui infra tempus locacionis sue comedit mercedes suas. /f.69ra/ Et cum tempore completo recedit, vacuus vadit. Sic vacuus vadit ad Deum, qui mercedem operum hic accipere desiderat. Age primo qui mercedes congregat et mittit eas in sacculum pertusum. Hic nota quod quando paterfamilias habet bonum mercenarium et operosum <~~hic nota quod~~> non dat ei statim totam mercedem, sed quantum indiget ad sustentatem uite et residuum. Obseruat ne illud medio temporis expendat uel ne a seruiccio suo recedat, sed Job 7[:1] dicitur, *sicut mercenarii dies eius*.

Omnes nos Dei mercenarii sumus, sed si seruicium alicuius non approbat, statim dat ei mercedem laborum, sed quos uult diu uel imperpetuum permanere, non dat mercedem statim, Sap. 5[:16]: *Apud Dominum est merces eorum*. Sed de illis qui remunerantur in presenti, dicitur Eccle. 9[:5]: *Mortui nihil noverunt amplius, nec habent ultra mercedem* suam, cuius causa dicitur Matt. 6[:2]: *Amen dico vobis, receperunt mercedem suam*. Sed de permanentibus, dicitur Luc. 6[:23]: *Merces vestra* copiosa *est in cælo*. Gregorius, *Homilia* 17, duplex merces vni bono operi debetur, vna in via, alia in patria, vna que nos in labore sustentet, alia que nos in resurrectione remuneret. Merces itaque que in presenti recipitur, hec in nobis agere debet ut ad sequentem mercedem robustius tendatur. Vnde Eccli. 51[:38]: *Operamini opus vestrum* *ante tempus, et dabit* *mercedem* *[in] tempore suo*.

Item, paterfamilias det mercedem mercenario pro labore suo, quia reseruat ei totam hereditatem, sic Deus facit nobis. Vnde Job 7[:2]: *Sicut mercenarius præstolatur finem operis*. Sic et ego hiemi menses vacuos, et Johannes in secunda canonica [1:8]: *Videte vosmetipsos, ne perdatis quæ operati estis, ut mercedem plenam accipiatis*. Bernardus, *Epistola* 36, o quanta apud Deum est merces, si[[1]](#endnote-1) in praesenti pretium non sperarent. Eccli. 11[:24]: *Benedictio Dei in* caput *justi festinate*.Seneca, *Epistula* 69, ostendit quod omnia vicia mercedem permittunt. Nam auaritia pecuniam promittit, luxuria voluptatem, ambitio pompam.

1. si ] Bernard *om*. F.128. [↑](#endnote-ref-1)